《舟回自霅至黄桥负大作复反朱泾泊舟》
宋代·卫宗武

芒鞋遍踏苕溪冈，昌翔归棹穿沧浪。
吾庐咫尺自可到，飞廉怒沧俄作狂。
涛头掀舞势欲立，纷纷雨霰来何滂。
河伯怙此贾其勇，杯水几至倾仓皇。
急呼转柂依古刹，道场千载扬灵光。
我今七十仅三到，更觉古桧苍髯长。
应为船子笑寂寂，老无闻达徒奔忙。
明朝风静日欲杲，载换衡宇升吾堂。
波涛盖有起平地，覆车未必非康庄。
人生夷险与利钝，惟有委顺於旻苍。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。